<classify> Timu hiyo ilifanikiwa kuibuka na ubingwa huo baada ya kuifunga timu ya Youth Star kwa pointi 9-8 katika mchezo uliojaa ushindani mwanzo mwisho.Katika mchezo huo ambao ni maalumu kwa ajili ya kutangaza miamba hiyo ilipata ushindani wa hali ya juu ambapo Youth Star katika mzunguko wa kwanza iliweza kuvuna pointi 2-0, na wa pili ukachukuliwa na wapinzani wao ambao walipata pointi 4-1.Miamba hiyo iliendelea kushambuliana kwa zamu na Kwerekwe C ambao ndio mabingwa walifanikiwa kuvuna pointi 2-1, huku mzunguko wa nne walitoka sare ya pointi 2-2.Miamba hiyo iliendelea kucheza kwa ushindani mkali na kuanza kwa seti ya tano Youth Star ambayo pamoja na kutotoka na ubingwa ilijikaza na kujikuta wakiimaliza seti hiyo kwa kuwa na pointi 2-1.Bingwa wa mchezo huo alizawadiwa kombe, pamoja na peni huku washiriki wote wakizawadiwa peni ikiwa ni ishara ya michezo na masomo mashuleni.Jumla ya timu nne zilishiriki bonanza hilo ambalo liliandaliwa na Chama cha Mchezo huo Zanzibar huku timu mbili ndizo zilizocheza ili kuonesha ufahamu na uelewa wa mchezo huo kwa timu mbili ambazo liingia kwa ajili ya kupata mafunzo.  <topic>: MICHEZO 